સેન્ટર ટેબલ ઘરે આવે એટલે ચૅરને જગ્યા ઓછી પડે અથવા ક્યારેક એવું થાય કે ટેબલ બહુ નાનું હોય અને આપણા ઘરે ચૅર બહુ મોટી હોય જેનાથી કૉફી લેવા કે ચા લેવા ઝૂકવું પડે, પણ હવે તમારે ઝૂકવાની જરૂર નથી કેમ કે હવે સેન્ટર ટેબલ સાથે ચૅર પણ અટૅચ્ડ આવે છે જેને તમે જરૂર હોય ત્યારે કાઢી શકો છો અને જરૂર ન હોય ત્યારે ટેબલની અંદર મૂકવામાં આવે છે. આ સિવાય આજે બે અથવા ત્રણ ટેબલ એકસાથે જોવા મળે છે જેમાં નાની-મોટી સાઇઝ હોય છે જે તમારા ઘરમાં જગ્યા પણ ઓછી રોકે છે અને તમને એકસાથે એકથી વધારે ટેબલ વાપરવા મળે છે. આ સેન્ટર ટેબલનો ફાયદો એ છે કે તમે એના પર બેસી પણ શકો છો અને કૉફી-ટેબલ તરીકે વાપરી પણ શકો છો.